b'\n_START_ARTICLE_\nThe Sims (serie)\n_START_PARAGRAPH_\nThe Sims este o serie de jocuri video dezvoltat\xc4\x83 de Maxis \xc8\x99i publicat\xc4\x83 de Electronic Arts. Este una dintre cele mai de succes serii de jocuri video din toate timpurile. La 16 aprilie 2008, franciza a v\xc3\xa2ndut mai mult de 100 de milioane de exemplare \xc3\xaen \xc3\xaentreaga lume, \xc8\x99i, la 19 martie 2008, era cea mai v\xc3\xa2ndut\xc4\x83 franciz\xc4\x83 PC din istorie._NEWLINE_Jocurile din seria The Sims nu au obiective bine definite. Juc\xc4\x83torul creeaz\xc4\x83 persoane virtuale numite "Sims" pe care \xc3\xaei a\xc8\x99eaz\xc4\x83 \xc3\xaen case ajut\xc3\xa2ndu-i s\xc4\x83 \xc3\xae\xc8\x99i satisfac\xc4\x83 dorin\xc8\x9bele acestora. Juc\xc4\x83torii pot s\xc4\x83 a\xc8\x99eze personajele \xc3\xaen case pre-construite sau construite de ei \xc3\xaen\xc8\x99i\xc8\x99i. Fiecare pachet succesiv de extindere aduce noi \xc3\xaembun\xc4\x83t\xc4\x83\xc8\x9biri jocului.\n_START_SECTION_\nJocuri video\n_START_PARAGRAPH_\nDin februarie 2005, franciza The Sims a v\xc3\xa2ndut mai mult de 52 milioane de exemplare la nivel global. Din 16 aprilie 2008, franciza a v\xc3\xa2ndut mai mult de 100 de milioane de exemplare \xc3\xaen \xc3\xaentreaga lume, \xc8\x99i din 19 martie 2008, este cea mai v\xc3\xa2ndut\xc4\x83 franciz\xc4\x83 pentru PC din istorie.\n_START_SECTION_\nThe Sims\n_START_PARAGRAPH_\nThe Sims este primul joc din serie. Acesta a fost lansat pentru platforma Microsoft Windows \xc3\xaen februarie 2000. Este folosit\xc4\x83 o combina\xc8\x9bie de 2D si 3D. \xc3\x8en total, \xc8\x99apte pachete de extindere au fost ad\xc4\x83ugate jocului original. A fost relansat \xc3\xaen mai multe formate diferite, \xc8\x99i diferite versiuni pe diferite platforme. P\xc3\xa2n\xc4\x83 la 22 martie 2002, The Sims a v\xc3\xa2ndut mai mult de 6,3 milioane de exemplare pe plan mondial, acesta fiind cel mai v\xc3\xa2ndut joc PC din istorie, p\xc3\xa2n\xc4\x83 c\xc3\xa2nd The Sims 2 a preluat suprema\xc8\x9bia.\n_START_SECTION_\nThe Sims 2\n_START_PARAGRAPH_\nMaxis a lansat The Sims 2 pe 14 septembrie 2004. Continuarea jocului se desf\xc4\x83\xc8\x99oar\xc4\x83 \xc3\xaentr-un mediu complet 3D, spre deosebire de combina\xc8\x9bia 2d/3d ( "2.5-D" sau isometric\xc4\x83) al jocului original. Alte complet\xc4\x83ri la jocul original, includ dezvoltarea Sims-ului de la v\xc3\xa2rste fragede la maturitate, \xc3\xaemb\xc4\x83tr\xc3\xa2nirea caracterelor, \xc8\x99i decesul lor. Jocul mai aduce "Aspiration Meter", vacan\xc8\x9be, "Aspiration Rewards"._NEWLINE_The Sims 2 se desf\xc4\x83\xc8\x99oar\xc4\x83 undeva la 25 de ani fa\xc8\x9b\xc4\x83 de jocul original, \xc8\x99i, de asemenea, integreaz\xc4\x83 un storyline \xc3\xaen joc.\n_START_SECTION_\nThe Sims 3\n_START_PARAGRAPH_\nThe Sims 3 a fost anun\xc8\x9bat de c\xc4\x83tre EA, \xc3\xaen noiembrie 2006. Acesta este a\xc8\x99teptat pe data de 2 iunie 2009. Lucrul la The Sims 3 a \xc3\xaenceput dup\xc4\x83 lansarea The Sims 2.\n_START_SECTION_\nThe Sims Online\n_START_PARAGRAPH_\n\xc3\x8en decembrie 2002, Maxis lanseaz\xc4\x83 The Sims Online, care este o combina\xc8\x9bie \xc3\xaentre The Sims \xc8\x99i un joc MMOG, unde juc\xc4\x83torii pot interac\xc8\x9biona unii cu ceilal\xc8\x9bi. Acest titlu nu atinge acela\xc8\x99i nivel de succes ca \xc8\x99i jocul original, The Sims, la care produc\xc4\x83torii \xc8\x99i dezvoltatorii se a\xc8\x99teptau._NEWLINE_P\xc3\xa2n\xc4\x83 la urm\xc4\x83 EA \xc3\xael cump\xc4\x83r\xc4\x83 \xc8\x99i se tranform\xc4\x83 \xc3\xaen "EA-LAND" apoi \xc3\xaen august 2008 , serverele lor se \xc3\xaenchid \xc8\x99i numai este The Sims Online ( EA-Land ) , nici m\xc4\x83car site-ul lor numai merge._NEWLINE_\xc3\x8en scurt timp a ap\xc4\x83rut o campanie care vor sa aduc\xc4\x83 EA-Land \xc3\xaenapoi , sau s\xc4\x83 fac\xc4\x83 ei un server "http://www.playercampaigns.com"\n_START_SECTION_\nThe Sims: Bustin\' Out\n_START_PARAGRAPH_\nThe Sims Bustin \'Out a fost primul joc din seria The Sims lansat doar pentru consol\xc4\x83. A fost de asemenea prima versiune care utilizeaz\xc4\x83 vehicule \xc8\x99i care avea un fir epic.\n_START_SECTION_\nThe Urbz: The Sims in the City\n_START_PARAGRAPH_\nJocul se desf\xc4\x83\xc8\x99oar\xc4\x83 \xc3\xaentr-un ora\xc8\x99, probabil, Sim City. Juc\xc4\x83torul trebuie s\xc4\x83 c\xc3\xa2\xc8\x99tige reputa\xc8\x9bie \xc8\x99i s\xc4\x83 duc\xc4\x83 la bun sf\xc3\xa2r\xc8\x99it diferite sarcini. Acesta a fost lansat pentru Xbox, Playstation, Gamecube \xc8\x99i Game Boy Advance.\n_START_SECTION_\nMySims\n_START_PARAGRAPH_\nMySims este un joc creat de EA exclusiv pentru Wii \xc8\x99i Nintendo DS. Jocul include caractere Chibi (asem\xc4\x83n\xc4\x83toare cu avatarele din Mii). Acesta a fost lansat \xc3\xaen luna septembrie a anului 2007.\n_START_SECTION_\nThe Sims Stories\n_START_PARAGRAPH_\nThe Sims Stories este o serie de jocuri pentru calculator din seria The Sims, bazat pe motorul original The Sims 2, optimizate pentru a fi jucate pe laptop-uri, av\xc3\xa2nd astfel cerin\xc8\x9be de sistem mai mici dec\xc3\xa2t jocul original The Sims 2, dar acestea pot fi jucate \xc8\x99i pe calculatoarele de birou. O caracteristic\xc4\x83 a acestui joc, dac\xc4\x83 este jucat pe un laptop, este func\xc8\x9bia "auto-pause", care are rolul de a opri \xc8\x99i a porni jocul \xc3\xaen func\xc8\x9bie de pozi\xc8\x9bia capacului laptop-ului. \xc3\x8en prezent, au fost lansate trei jocuri.'